paragraph_text: Mustafa II. postaje turski sultan 1695. nakon smrti strica Ahmeda II. On je bio nakon dugog vremena prvi osmanski sultan koji je osobno vodio vojsku u rat. U prvoj godini vladanja u pohodu na Temišvarski banat osobno predvodi juriš spahija i svoje osobne garde u pobjedi kod Lugoša. Iduće 1696.godine odnosi novu pobjedu kod Temišvara. Na krilima tih uspjeha iduće 1697.g. kreće "na Budim", ali doživljava katastrofalni poraz od princa Eugena Savojskog u Bitci kod Sente. U potpunoj melankoliji nakon tog poraza on počinje sa svim neprijateljima zaključivati mirovne pregovore koji su rezultirali Mirom u Srijemskim Karlovcima 1699. Tekst prijedloga mirovnog sporazuma znatnim je dijelom sam koncipirao.